CELEX: 62013TN0248
Language: sl
Date: 2013-11-06 00:00:00
Title: Zadeva T-248/13: Tožba, vložena 6. novembra 2013 – FK proti Komisiji

11.1.2014   
            
            
               SL
            
            
               Uradni list Evropske unije
            
            
               C 9/24
            
         Tožba, vložena 6. novembra 2013 – FK proti Komisiji
   (Zadeva T-248/13)
   2014/C 9/39
   Jezik postopka: angleščina
   
      Stranki
   
   
      Tožeča stranka: FK (Damask, Sirija) (zastopnika: E. Grieves, Barrister, in J. Carey, Solicitor)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               razglasi za nična Uredbo Komisije (ES) št. 14/2007 z dne 10. januarja 2007 o štiriinsedemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osamo bin Ladnom, mrežo Al-Kaida in talibani, in razveljavitvi Uredbe Sveta (ES) št. 467/2001 (UL L 6, str. 6) v delu, v katerem se nanaša na tožečo stranko, in Sklep Komisije z dne 6. marca 2013 o ohranitvi imena na seznamu;
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: izpodbijani sklep ni bil sprejet nemudoma ali v razumnem roku.
            
         
               2.
            
            
               Drugi tožbeni razlog: Komisija sama ni skrbno preučila, ali tožeča stranka izpolnjuje upoštevna merila. Natančneje, tožeča stranka trdi, da Komisija: (a) ni iskala in/ali pridobila dokazov, ki bi utemeljevali očitke; (b) ni zagotovila, da bi bila obrazložitev v enakem okviru kot razlogi, na katere se je oprl Odbor Združenih narodov za sankcije in ni iskala in/ali pridobila zadostne podatke o očitkih, da bi omogočila tožeči stranki, da se o njih učinkovito izreče; (c) ni ocenila, ali kak očitek temelji na elementih, pridobljenih z mučenjem; (d) ni iskala in/ali pridobila katerega koli upoštevnega razbremenilnega elementa.
            
         
               3.
            
            
               Tretji tožbeni razlog: Komisija ni uporabila pravega dokaznega bremena in standarda.
            
         
               4.
            
            
               Četrti tožbeni razlog: obrazložitev, na katero se je oprla Komisija, je pravno napačna, ker: (a) noben od očitkov ni utemeljen z dokazi, zaradi česar ni dokazala, da so očitki zadostno utemeljeni; (b) nekateri očitki niso dovolj natančni, da bi jih lahko tožeča stranka učinkovito izpodbijala; (c) nekateri očitki so tako zgodovinski in/ali nejasni, da jih ni mogoče razumno povezati z upoštevnimi merili; in (d) nekateri očitki niso v skladu z razbremenilnimi elementi.
            
         
               5.
            
            
               Peti tožbeni razlog: Komisija ni izvedla presoje sorazmernosti, pri čemer bi vzpostavila ravnotežje med temeljnimi pravicami tožeče stranke in dejanskim trenutnim tveganjem, ki naj bi ga predstavljala.